
HOTĂRÂRE
pentru aprobarea elaborării documentației de urbanism – PUZ și RLU
aferent terenului în suprafață de 3000 mp, situat în punctul Valea Stăneicii, nr. cadastral 84079, înscris în C.F. nr. 84079

Consiliul Local al comunei Rucăr, întrunit astăzi 09.09.2020, în ședință ordinară;
Analizând referatul de aprobare al domnului primar Dulamă Ionel înregistrat sub nr. 6254/01.09.2020 prin care se propune elaborarea documentației Plan de Urbanism Zonal și Regulament Local Urbanism aferent terenului în suprafață de 3000 mp, situat în punctul ”Valea Stăneicii”, număr cadastral 84079, înscris în C.F. nr. 84079 a comunei Rucăr;
Văzând raportul de specialitate întocmit de responsabilul Urbanism, înregistrat la nr. 6253/01.09.2020;
Având în vedere avizul Comisiilor de specialitate ale Consiliului local Rucăr ;
            Cu respectarea procedurii prevăzute de Legea nr. 52/2003 privind transparenţa decizională în administraţia publică;
             În baza dispoziţiilor art. 47 și 47¹ din Legea 350/2001 privind amenajarea teritoriului și urbanismul, cu modificările ulterioare;
             În conformitate cu prevederile art. 129, alin.(1), alin.(2), litera ”c”, alin.(6), litera ”c” din O.U.G. nr. 57/2019 privind Codul Administrativ, cu modificările şi completările ulterioare
             În temeiul prevederilor art. 139, alin.(3), litera ”e” din O.U.G. nr. 57/2019 privind Codul Administrativ, cu modificările şi completările ulterioare 
            
                                                               H O T Ă R Ă Ș T E :

             Art.1.Se aprobă elaborarea documentației Plan de Urbanism Zonal și Regulament Local Urbanism aferent terenului în suprafață de 3000 mp, situat în punctul ”Valea Stăneicii”, număr cadastral 84079, înscris în C.F. nr. 84079 a comunei Rucăr.
             Art.2.Cu punerea în aplicare şi ducerea la îndeplinire a prevederilor prezentei hotărâri se împuterniceşte domnul primar Dulamă Ionel prin Compartimentul Urbanism.
             Art.3.Prezenta hotărâre se aduce la cunoștință publică prin afișare și se comunică-Instituţiei Prefectului - Judeţul Argeș și primarului comunei Rucăr, Dulamă Ionel;

Nr.   61 din 09.09.2020
Hotărârea a fost adoptată în unanimitate cu  14  voturi pentru, din cei  14p  consilieri prezenţi şi 14 consilieri în funcţie

